જોધપુર- રાજસ્થાનના જોધપુરની જેલમાં દુષ્કર્મની સજા ભોગવી રહેલા આસારામ બાપુએ પોતાની સજા ઓછી કરવા રાજ્યપાલને દયા અરજી કરી છે. આપને જણાવી દઈએ કે, સગીર યુવતી સાથે દુષ્કર્મના આરોપમાં આસારામ જેલની સજા ભોગવી રહ્યાં છે. 25 એપ્રિલે જોધપુર કોર્ટે આસારામને આજીવન કારાવાસની સજા સંભળાવી હતી. પોતાની સજાને પડકારતા આસારામે 2 જુલાઈના રોજ હાઈકોર્ટમાં અપીલ કરી હતી. જોકે હાલમાં તેમની અરજી પર સુનાવણી કરવામાં આવી નથી. રાજસ્થાનના રાજ્યપાલ કલ્યાણસિંહને આસારામ તરફથી જે દયા અરજી કરવામાં આવી છે તેને રાજ્યપલે ગૃહ વિભાગને મોકલી આપી છે અને વિગતવાર રિપોર્ટ મગાવ્યો છે.